cyanic-selkie/wikianc huggingface dataset:
מאסאקי האצומי
חייו
האצומי למד בילדות רבות מן אמנויות הלחימה הפופולריות ביותר, בהן ג'ודו, קראטה, ואיגרוף מערבי. בעודו מדריך חיילים אמריקניים באומנות הג'ודו, הבחין האצומי כי בשל גודלם וכוחם, האמריקנים יכלו לאחר חודשים בודדים להתמודד עם מתאמנים יפניים בעלי ניסיון של שנים. כתוצאה מכך, החל לפקפק ביעילות אימוני אמנויות הלחימה המודרניים. לאחר זמן זה, בשעה שלמד לחימת כלי נשק יפניים עתיקים, שמע על נינג'יטסו ועל אמן לחימה בשם טושיטסוגו טקמצו שידע אותן.
ג'ואן קרופורד
ג'ואן קרופורד (באנגלית: Joan Crawford, 23 במרץ 1904 (משוער) – 10 במאי 1977) הייתה שחקנית קולנוע, טלוויזיה ותיאטרון אמריקאית שזכתה להצלחה אדירה בתקופת תור הזהב של הוליווד.
קליה (קיבוץ)
בתקופת המנדט
לאחר שהתקבלה תוכנית החלוקה ברוב קולות בעצרת הכללית של האו"ם ב-29 בנובמבר 1947, בה היה אזור צפון ים המלח חלק מהמדינה הערבית המוצעת, ועם תחילת מלחמת העצמאות, הוחלט בדצמבר 1947 לסגור את המלון. 70 עובדי מלון עברו לעבוד במלון בסמוך לשדה התעופה לוד, שהיה בבעלות משותפת עם מלון קליה. באפריל 1949 דווח כי המלון ומפעלי חברת האשלג נבזזו וניזוקו על ידי הערבים תושבי האזור. שנתיים אחרי שננטש, בדצמבר 1949, לאחר חתימת הסכמי שביתת הנשק בתום מלחמת העצמאות החכירה ממשלת ירדן את המלון ושכונת המגורים לאחים נזל, שהיו בעלי מלון ארמון החורף ביריחו ומלון פילדלפיה ברבת עמון, במטרה להקים מלון בעבור הצליינים שמגיעים לאתר הטבילה הסמוך קאסר אל-יהוד. הם הקימו במקום מתחם תיירות ומלון חדש, שנקרא מונטאזת אל לידו, במקום המבנה המקורי.
שם היישוב
את השם "קליה" בחרה חברת "קליה: שפת ים ומבראה בע"מ", שפעלה בצפון ים המלח מראשית שנות השלושים ועד למלחמת העצמאות, והפעילה מלון, מסעדה ושאר אתרים באזור, על-שם האשלגן (Kalium בלטינית) שבים המלח. כך הסביר נשיא החברה תומאס גרגורי טולוק בריאיון לעיתון דואר היום בעת טקס פתיחת האתר, הוא הוסיף ואמר "אתמול שאלה אותי ילדה אם השם הוא ראשי תיבות של המילים :" ק ם  ל תחיה  י ם  ה מוות"". כך נוצר הרושם שהשם הוא ראשי תיבות. ביוני 1980 הכריזה ועדת השמות הממשלתית, כי שם היישוב הוא קַלְיָה על שם צמח אופייני לאזור, הנזכר במסכת עירובין ד': "מערבין בקליא... בירקא דקליא", אף על פי שלא ידוע על צמח בשם זה באזור . אמנם, ההנחה הרווחת כיום היא עודנה ששם הקיבוץ נגזר מראשי התיבות.
21 הבעיות ה-NP שלמות של קארפ
במדעי המחשב, 21 הבעיות ה-NP שלמות של קארפ הן רשימה של 21 בעיות שהציג ריצ'רד קארפ במאמרו משנת 1972, reducibility among combinatorial prolems. המאמר הגיע מעט אחרי פרסום משפט קוק לוין, בו הוכח שבעיית הספיקות קשה לפחות כמו כל בעיה אחרת בNP. במאמר הציג קארפ את המושג NP שלמות, והראה על 21 בעיות שהן NP שלמות. מאז הוכחו עוד אלפי בעיות כ-NP שלמות, והשאלה האם P=NP (שהוצגה גם היא במאמר) הפכה לאחת השאלות הפתוחות המרכזיות במדעי המחשב.
מעגל המילטוני מכוון
בהינתן גרף מכוון, האם יש בו מעגל שעובר בכל הקודקודים?
יריב הורוביץ
ביוגרפיה
ב-1999 נסע ללוס אנג'לס ולמד בימוי אצל מארק טראוויס (זוכה פרס גראמי), במסגרת AFI (מכון הסרטים האמריקאי). כעבור שנה היה במאי צוות שני בספיישל של דיסני "אפרודיטה ג'ונס".
במאי 2012 נבחר הורוביץ ליו"ר איגוד הבמאים. הוא החליף את רני בלייר, שכיהן בתפקיד במשך ארבע וחצי שנים. הורוביץ כיהן בתפקיד חמש שנים.
מרשל גרמניה המזרחית
הדרגה הייתה מקבילה לדרגת גנרל-פלדמרשל שהייתה קיימת בצבאות גרמניה לפני שנת 1945.
יעקב אשר גוטרמן
ביוגרפיה
בשנת 2005 נחקר גוטרמן על ידי היחידה הארצית לחקירת הונאות במשטרה בחשד לזיוף מסמכים, קבלת שוחד בחירות ואי-סדרים כספיים במועצה שבראשותו. כמו כן נחשד כי היתרי הבנייה לשכונה חדשה במודיעין עילית ניתנו על ידו שלא כחוק. בשנת 2010 המליצה המשטרה להעמידו לדין בחשד לאיומים על מועמדים אחרים במערכת הבחירות המוניציפליות שהתקיימה בשנת 2008 במטרה להסיר את מועמדותם, אך לא הועמד לדין מחוסר ראיות בתיק.
ג'ין גריי
אקס-מן היוצאים מן הכלל
אחרי אירועי "מלחמות סודיות" של שנת 2015 בהם היקום עוצב מחדש, ג'ין נפרדה מיתר חברי הקבוצה בניסיון לחיות חיים רגילים במכללה. אולם, סטורם מגייסת אותה עד מהרה להצטרף לקבוצה החדשה של האקס-מן בהנהגתה לצורך הגנה על המוטאנטים מפני ערפילי טריגן. היא מזכירה את העובדה שנפרדה מהאנק מק'קוי, משום שהיא מחשיבה אותו יותר כאח. אחרי שהאקס-מן יוצאים למלחמה נגד הבלתי אנושיים כדי להשמיד את ערפילי הטריגן, ג'ין עוזבת את קבוצתה של סטורם ומנסה לחזור לקו הזמן שלה יחד עם חברי האקס-מן המקוריים, אך הם מגלים שהם לא מיקום מארוול הרגיל ולכן נותרו נטושים בזמן ההווה ללא ידיעה מאיזה קו זמן הם הגיעו. היא הופכת למנהיגת הקבוצה והם עוזבים את האקס-מן כדי למצוא את עצמם בעולם.
כוח הפניקס
בתור הפניקס, ג'ין יכולה לחזור מן המתים. בכמה מהסיפורים, חזרתה מתבצעת מיד לאחר מותה, בעוד שבכמה מהסיפורים, תחייתה המחודשת צריכה להתרחש בזמן המתאים, לעיתים כעבור מאה שנים. כוח הפניקס מאפשר לג'ין להחיות מחדש כל סוג חיים שקיים, וגם לספוג, לתעל ולשמר אותו. כתוצאה מכך, היא יכולה לקחת חיים מאחד ולתת אותם לאחר, לרפא את עצמה בעזרת אותו כוח חיים, או אפילו להקים לתחייה את המתים, היות שכוח הפניקס הוא תמצית החיים והמוות.
קולנוע
בסרט "אקס-מן: העתיד שהיה", ג'ין גריי מוזכרת כאשר וולברין הגיע לזמן העבר ועודד את אקסבייר הצעיר (בגילומו של ג'יימס מק'אבוי) לגייס אותה לקבוצה יחד עם סקוט ואורורו, באומרו שהטוב שהם השיגו ביחד העפיל על הרע שהם התנסו בו. כשקו הזמן מאותחל מחדש, לוגאן ההמום מגלה שסקוט וג'ין בריאים ושלמים בקו הזמן החדש, מה שמרמז שאירועי הטרילוגיה המקורית התרחשו בצורה שונה מהרגיל.
RM (ראפר)
2022: הופעת בכורה כסולן
ב-14 במרץ השתתף RM בשיר "Smoke Sprite" של זמרת האינדי רוק סו יון והופיע בקמפיין אביב/קיץ 2023 של בסוף אותו חודש, לאחר שהשתתף בתצוגת סתיו 2023 של המותג בשבוע האופנה במילאנו חודש קודם לכן. ברביעי במאי פורסם האלבום Love Part 2 של קולדה ובו שיתוף פעולה עם RM בשיר "Don't Ever Say Love Me".
אמנותיות והשפעה
בסקר שנערך על ידי, RM דורג במקום ה-12 במדד מיהו אליל הנוער האהוב ביותר לשנת 2018 ובשנת 2019 דורג במקום ה-11. ב-24 באוקטובר 2018 זכה יחד עם שאר חברי BTS, במדליית הוואוואן להצטיינות תרבותית על תרומתו להפצת התרבות הקוריאנית. ביולי 2021 מונה RM, יחד עם שאר חברי BTS, לשגריר נשיאותי מיוחד "לתרבות ולדורות הבאים" בידי נשיא דרום קוריאה, מון ג'יאה-אין, על מנת לעזור "להוביל את סדר היום העולמי לדורות הבאים" ו"להרחיב את המאמצים הדיפלומטיים ומעמדה העולמי של קוריאה הדרומית בקהילה הבינלאומית".
בריאות
בשנת 2018 עבר ניתוח מחיצה  עקב סטיית מחיצת האף  שלו, ולקח פסק זמן קצר מפעילות הלהקה על מנת להתאושש מהניתוח.
Live Acoustic (מיני-אלבום של דואה ליפה)
Live Acoustic (בעברית: הופעה חיה אקוסטית) הוא מיני-אלבום של הזמרת הבריטית דואה ליפה. המיני-אלבום יצא לאור ב-8 בדצמבר 2017, על ידי חברת התקליטים וורנר רקורדס.
כור המצרף
הברית החדשה
ניתן לפרש פסוקים אלו כהוכחה לכך שקיימים חטאים שניתן לכפר עליהם לאחר המוות, וקיימים חטאים שעליהם לא ניתן לכפר, גם לאחר המוות.
טריזומיה
פתולוגיה
טריזומיה נוצרת על פי רוב בשל תקלה בייצור תאי המין (תא זרע או תא ביצה) במהלך תהליך המיוזה. במקרים אלה התא הסומטי שעובר מיוזה מחלק את המטען התורשתי שלו באופן לא שווה בין תאי המין הנוצרים ממנו. כך, במקום שייווצרו במיוזה ארבעה תאי מין שבכל אחד מהם כרומוזום בודד מכל סוג, נוצרים ארבעה תאי מין ששניים מהם נורמליים, באחד חסר כרומוזום ובאחד יש כרומוזום עודֵף. כאשר תאי מין שאחד הכרומוזומים שלו כפול מופרה על ידי תא מין נורמלי, לביצית המופרית יש שלושה עותקים של אחד הכרומוזומים במקום שניים.
דרך נפוצה פחות להיווצרות טריזומיה היא איחוי בין שני כרומוזומים בתאים הסומטיים. פרט שאחד מזוגות הכרומוזומים שלו התאחה (בכל תאי גופו או רק באילו המייצרים את תאי המין) ייצר רק תאי מין פגומים – מחציתם בעלי כרומוזום עודף ומחציתם בעלי כרומוזום חסר. על כן לכל הצאצאים המשותפים של פרט כזה עם פרט נורמלי תהיה או טריזומיה או מונוזומיה. דרך שלישית להיווצרות טריזומיה היא טרנסלוקציה כרומוזומלית.
פנטלונה
פנטלונה (באיטלקית: Pantalone) הוא אחת מהדמויות החשובות ביותר בקומדיה דל'ארטה. פנטלונה הוא סוחר קשיש, קמצן באופן קיצוני. לעיתים קרובות אב המשפחה, אביהם של אחד מזוג האוהבים, פעמים רבות חושק בנערה צעירה ומתחרה במחזר צעיר שלה, שלעיתים הוא בנו. מערכת יחסים נוספת של פנטלונה היא עם משרתו המשמש גם כמתווך ושליח. המשרת משבש את שליחויותיו של אדונו ובין השניים מתפתחים דיאלוגים משעשעים, בהם תמיד ידו של המשרת על העליונה. פנטלונה הוא גלגול של דמות הפאפוס מן הקומדיה היוונית הקלאסית וקומדיית האטלן.
אות הלוחם בנאצים
היסטוריה
מקבלי אות הלוחם בנאצים זכאים אוטומטית לקבל גם את עיטור לוחמי המדינה, שהחלו לחלק בשנת 1968.
קדימה (סרט)
עלילה
עלילת הסרט מתרחשת בכוכב אחר בעולם דמיוני בו בני אדם לא קיימים, ומאוכלס באלפים, טרולים, פיות וחדי קרן. בניגוד לרוב הסרטים על יצורים קסומים, פיקסאר מציגים עולם מתקדם טכנולוגית, כמו עולם בני האדם (עם מטוסים, מכוניות, כבישים ועוד.) אך במשך השנים עם התקדמות הטכנולוגיה, לא היה עוד צורך בקסם, והוא נעלם כמעט לגמרי. עדיין קיימים בעולם אנשים מיוחדים היכולים לשלוט בקסם, (מכשפים).
הפקה
ביולי 2017 הכריזה פיקסאר בכנס ה-D23 אקספו על כוונתה להפיק סרט המציג "עולם פנטזיה פרברי". את הסרט יביים דן סקאנלון ותפיק קורי רא. סקאנלון קיבל השראה לכתיבת הסרט ממחשבותיו על אביו שנפטר כאשר הוא היה בן שנה ואחיו היה בן שלוש. הוא אמר בכנס שהוא תמיד תהה מי היה אביו, והשאלה הזו הייתה למוקד של הסרט. ב-12 בדצמבר 2018, הסרט קיבל את השם "קדימה" והשחקנים שנבחרו לדבב בו הם כריס פראט, טום הולנד, ג'וליה לואי-דרייפוס ואוקטביה ספנסר. סי.אס. אנדרסון יכתוב את התסריט יחד עם סקאנלון.
חרם וצנזורה על רקע להט"בופוביה
ברוסיה, בשל חקיקתו של החוק נגד תעמולה גאה הקובע כי הפצת תכנים להט"ביים בקרב קטינים מתחת לגיל 18 היא עבירה פלילית, החליטה לדבב את שורת הדיאלוג באופן הבא:"זה לא קל להיות הורה חדש — הבת של ההורים שלי גורמת לי לתלוש את השערות שלי, בסדר?". באופן כללי יותר, המדובב הרוסי נמנע מהתייחסויות לדמותה של ספקטר עם כינויי גוף ממוגדרים.   גם בפולין שונתה הסצנה. בישראל, שורת הדיאלוג דובבה באופן הבא: "זה די קשה להיות פתאום הורה חדש — הבנות של חברה שלי גורמות לי למרוט שערות, או. קיי?".
צפייה ביתית
בעקבות התפשטות מגפת הקורונה וההגבלות על בתי הקולנוע הוקדם שחרור הסרט לקהל הביתי ב-22 במרץ 2020 דרך שירותי אמזון וב-3 באפריל 2020 דרך שירותי דיסני+. בשבוע הראשון בהוצאה לדיגיטל, הסרט היה השישי ברשימת הסרטים הנצפים באמזון והשני ברשימת הנצפים בiTunes.
משפט קנטור
הוכחת המשפט
אם, הרי שקיימת פונקציה חד-חד-ערכית ועל (למעשה אין צורך בהנחה שהפונקציה חד-חד-ערכית; ההוכחה מראה שאפילו פונקציה על בלבד אינה אפשרית). הפונקציה f מתאימה לכל איבר של A תת-קבוצה של A, ומכסה באופן הזה את כל תת-הקבוצות. לכן לגבי כל איבר של A ייתכנו שתי אפשרויות: או שהוא איבר של תת-הקבוצה המתאימה לו, או שהוא אינו איבר שלה. נגדיר קבוצה D, כך:. הקבוצה D מורכבת מכל אותם איברים של A שאינם איברים של תת-הקבוצה המתאימה להם. D מורכבת מאיברים של A בלבד, ולכן היא תת-קבוצה של A. לפי ההנחה, שהפונקציה f היא על, קיים ב-A איבר d כך ש-f(d) = D.
שימושים
מעבר לשימוש בתורת הקבוצות כתחום מחקר בפני עצמו, משפט קנטור משמש גם בתחומים אחרים של המתמטיקה. נביא דוגמה ממדעי המחשב ודוגמה מאנליזה מתמטית.
בעיות הכרעה
תורת החישוביות היא תחום יסודי במדעי המחשב החוקר את היכולות והמגבלות של כל המחשבים באשר הם. בעיית הכרעה היא שאלה, שבהינתן קלט כלשהו, יש לה תשובה של "כן" או "לא" (למשל האם מספר טבעי נתון הוא מספר זוגי). שאלה מרכזית בתורת החישוביות היא האם כל בעיית הכרעה ניתנת לפתרון על ידי תוכנית מחשב כלשהי. בהסתמך על משפט קנטור ניתן להראות שהתשובה שלילית.
מספרי ב'
ממשפט קנטור מגיעה המוטיבציה להגדרת סדרה של עוצמות הקרויה מספרי ב'. איברי הסדרה הם:
משפט קנטור מבטיח כי כל העוצמות הללו שונות.
הכללות
אגף שמאל הוא סכום העוצמות \kappa_i, ואילו אגף ימין הוא מכפלת העוצמות \mu_i. האי-שוויון טריוויאלי כאשר העוצמות והקבוצה סופיים, אבל כלל אינו ברור מאליו למקרים אינסופיים. אם למשל תוחלף המכפלה באגף ימין בסכום, עשוי להתקיים שוויון (מה שבוודאי לא נכון במקרה הסופי).
אנדרסון (כדורגלן)
קריירה
לאחר מכן הצטרף לפורטו בדצמבר 2005 ואת הופעת הבכורה ערך בליגה ב-5 במרץ 2006 ולקח חלק באליפות ליגת העל הפורטוגזית באותה עונה. בעונה שלאחר מכן הופיע לראשונה במדי המועדון הפורטוגזי במסגרת ליגת האלופות במשחק הבתים הראשון מול צסק"א מוסקבה.
The Polyphonic Spree
היסטוריה
הלהקה הצליחה מאוד בבריטניה והוזמנה על ידי דייוויד בואי להופיע בפסטיבל Meltdown ב-2002.
ב-2003 שירם "Light and Day / Reach For the Sun" הושמע בקמפיין פרסום של פולקסווגן ואייפוד, וכן במשדרים נוספים בטלוויזיה. הלהקה גם הוזמנה להיות מופע החימום של דייוויד בואי במסע ההופעות "Reality Tour".
ב-2004 עברה הלהקה לחברת ההקלטות Holywood Records והוציאה את אלבומה השני Together Were Heavy, שכלל את הלהיט Hold Me Now. הלהקה הופיעה בסדרות סקראבס ולאס וגאס, וכן סיפקה את חלק מפסקול הסרט שמש נצחית בראש צלול.
סימטריה
סימטריית שיקוף
בניגוד לסיבוב והזזה, השיקוף היא פעולה הופכת אוריינטציה, כלומר את כיוון העצמים. לדוגמה, אם נתון משולש שסדר קודקודיו הם ABC בכיוון השעון, אז הוא יעבור למשולש 'A'B'C שסדר קודקודיו נגד כיוון השעון.
בביולוגיה
למולקולות כיראליות, היינו סימטריות, יכול להיות תפקוד שונה לחלוטין במערכות ביולוגיות, לעיתים הגוף יודע לנצל רק צורת מראה אחת של מולקולה, לעומת השנייה.
בכימיה
פעולת סימטריה, המשאירה מולקולה ללא שינוי, כלומר, באוריינטציה זהה למקורית, נקראת פעולת זיהוי (המושג אוריינטציה זהה אינו זהה למושג אוריינטציה שקולה). כאשר מסובבים את ציר C2 פעם אחת, אז מתקבלת אוריינטציה שקולה, ורק הסיבוב השני ייתן אוריינטציה זהה. ציר C3 בסיבוב °120 סביב ציר יתן לנו אוריינטציה שקולה למקורית, כך גם סיבוב ב- °240, ורק הסיבוב השלישי סביב ציר המולקולה תוביל לזהות. פעולת הזיהוי מסמנים ב-I. אי פעולה אף היא זהות: אם אין משנים את מצבה של מולקולה, הרי ברור שהוא נשאר כפי שהיה. אפשר לסובב מולקולות במגמת השעון ונגד מגמת השעון. למשל, פעולות C3 במגמת השעון ונגד מגמת השעון נותנות אוריינטציות שקולות, אך לא זהות.
בפיזיקה
נושא הסימטריות התגלה כחשוב ביותר גם בפיזיקה של חלקיקים אלמנטריים, כאשר יובל נאמן ומארי גל-מאן גילו שאם מסדרים קבוצה מסוימת של חלקיקים לפי התכונות שלהם מקבלים מבנה של חבורה. יש קשר בין הסימטריות של חבורה זו למבנה המרחב-זמן. במסגרת תורת המיתרים נידון גם הנושא של סימטריית-על. יוג'ין ויגנר זכה בפרס נובל על "תרומתו לתאוריה של גרעין האטום והחלקיקים הבסיסיים ובייחוד התגלית והיישום של עקרונות הסימטריה הבסיסיים".
הרצל אמר
"הרצל אמר" (הנקרא גם דוד אמר או המלך אמר) הוא משחק חברה קבוצתי. המנחה נותן לקבוצה הוראות לביצוע, אשר חלקן מתחילות בביטוי "הרצל אמר". את ההוראות המתחילות בביטוי זה יש לבצע, ואילו מכל יתר ההוראות יש להתעלם. משתתף אשר אינו ממלא אחר הוראה שפתחה ב"הרצל אמר", או משנה מהתנהגותו עקב הוראה שלא פתחה בביטוי זה, נפסל.
ג'ינגל בלז
בשנת 1859 שוחרר השיר שוב, הפעם בשם Jingle Bells, המוכר עד היום. בניגוד לאמונה הרווחת, השיר לא נכתב כלל לחג המולד, ובמילותיו אין אזכור לחג. הוא אמנם נכתב על תקופה בה יש שלג עז, והתנועה בדרכים היא באמצעות מזחלת שלג. כל המקורות סוברים כי השיר נכתב לקראת חג ההודיה. הוא מתאר נער או אדם צעיר הנוסע במהירות במזחלת שלג ובדרך פוגש נערה.
מדפורד
למעשה, מילות המילים של פיירפונט דומות להפליא לשירים רבים אחרים של רכיבה על מזחלות שהיו פופולריים באותה תקופה, ולא נרשמו עליהם זכויות יוצרים. החוקרת קינה האמיל טוענת כי הצורך של פיירפונט בכסף הביאו אותו להלחין שיר מוכר וקליט, ולשחררו תחת שמו, כמיזם פיננסי.
סוואנה
בשנת 1985 הציבה העיר סוואנה לוחית מול הכנסייה, בה הושר השיר לראשונה לטענתם, וראש העיר, ג'ון רוסאקיס, הכריז על השיר כ"שיר סוואנה". בעקבות זאת, במשך מספר שנים, ועד שנת 1989, הייתה מתיחות גבוהה, ריאיונות והתכתבויות נזעמות בתקשורת, בין ראשי העיר של סוואנה ושל מדפורד.
עידן הקרח הקטן
השיר מדבר על מזג אוויר קר ומושלג, בו הדרכים מלאות בשלג, ואופן ההגעה ממקום למקום היא באמצעות מזחלת. לפי הגרסה המקובלת, הוא נכתב בחודש אוקטובר, על דברים שנראו באותו זמן מהחלון, או שהתקיימו באותו פרק זמן.
מילים ולחן
גם הטקסט המקורי היה שונה מעט מהגרסה המושרת בימינו: בשני הבתים האחרונים מדובר על נער הפוגש נערה ונעים לו בחברתה (באופן תמים). המילים עדיין ידועות, אך במקרים רבים נוטים להשמיט את הבתים האלה כיום, כאשר שרים את השיר באירועי חג המולד.
מילות השיר
Jingle Bells Dashing through the snow In a one-horse open sleigh O'er the fields we go Laughing all the way
Bells on bob tail ring Making spirits bright What fun it is to ride and sing A sleighing song tonight!
In the next verse (which is often skipped), he falls out of the sleigh and a rival laughs at him: A day or two ago, The story I must tell I went out on the snow, And on my back I fell; A gent was riding by In a one-horse open sleigh, He laughed as there I sprawling lie, But quickly drove away. In the last verse, after relating his experience, he gives advice to a friend to pick up some girls, find a faster horse, and take off at full speed: Now the ground is white Go it while you're young, Take the girls tonight and sing this sleighing song;> Hitch him to an open sleigh And crack! you'll take the lead.
היתוך מידע
רמה 1: שחזור הישויות
חשוב בשלב תכנון המערכת להחליט מהי ישות העניין שלגביה מבצעים עיבוד. בדוגמה לעיל, ניתן לבחור בכלי רכב בודד כישות עניין. לפיכך, ברמה זו נבצע שערוך של כלי הרכב בכבישי תל אביב.
בחינת מספר השערות
בדוגמת המטוסים שהוזכרה קודם לכן, ינוהלו 4 אפשרויות של תמונות:
אלגוריתמים לשחזור מאפיינים בדידים
המאפיינים הבדידים יכולים להיות רבים ותלויים בסוג ישות העניין ובמידת הפירוט עבור כל ישות. אלגוריתמים אלה שייכים לתחומים של הסקת מסקנות בתנאי אי ודאות, רשתות אמונה ומתבססים על מודלים שהוצעו על ידי באייס (Bayes) או תיאורית דמפסטר-שייפר (Dempster Shafer).
ארכיטקטורה מבוזרת
כדי להתגבר על חסרונות הארכיטקטורה הריכוזית ניתן לבזר את היתוך המידע בין צומתי עיבוד שונים. הביזור יכול להתבטא בחלוקת תפקידים ורמות היתוך מידע בין צמתים שונים, חלוקת אחריות דיווח בין הצמתים או אפילו ביצוע של אותן משימות היתוך מידע בכמה צמתים שונים, כאשר לכל אחת צרכנים שלה.
רודולף בוכבינדר
חייו
רודולף בוכבינדר, יליד ליטומז'יצה (Leitmeritz = Litomeřice), בבוהמיה, צ'כיה, עבר עם משפחתו לווינה בשנת 1947. שם החל בגיל 5 את הלימודים בבית הספר הגבוה למוזיקה (Hochschule für Musik) כתלמיד הצעיר ביותר במוסד. בגיל 9, בשנת 1956, ניגן לראשונה בפני קהל באולם המוזיקפראיין בווינה. מגיל 12 למד אצל ברונו זיידלהופר, שהיה מורם של אלפרד ברנדל ושל פרידריך גולדה. בהתחלת הקריירה שלו ניגן בעיקר בהרכבי מוזיקה קאמרית. בשנת 1961 זכה עם הטריו הוינאי בפרס הראשון בתחרות הבינלאומית של  מינכן. בהמשך החל להופיע יותר כסולן וניגן עם תזמורות ומנצחים מן החשובים בעולם, כולל בישראל.
פרסים ואותות כבוד
בשנים האחרונות חזר בוכבינדר להופיע בנגינת מוזיקה קאמרית, בין השאר עם הצ'לן יאנוש סטארקר ועם הכנר יוזף סוק. ניגן גם בהרכבים  של כלים אותנטיים.
איל גבאי
מנכ"ל משרד ראש הממשלה
גבאי נדרש לא מעט לנושאים הקשורים למערכת הביטחון. במסגרת זו, גיבש את התקציב של הקמת הגדר בגבול ועמד בראש ועדת המעקב אחר ביצוע העבודות.
פעילותו העסקית
לאחר הבחירות לכנסת התשע עשרה שימש חבר בצוות המשא ומתן של מפלגת הבית היהודי לשיחות עם נציגי מפלגת הליכוד.
פעילות ציבורית
מונה על ידי חילי טרופר ליו"ר יד בן-צבי.
סעיף 48 (חוקת רפובליקת ויימאר)
היסטוריה
גם יורשו של אברט בנשיאות, פול פון הינדנבורג השתמש רבות בסעיף 48. במהלך הקיץ של שנת 1930, מצא הקנצלר היינריך ברונינג שממשלתו אינה מסוגלת להשיג רוב פרלמנטרי להעברת הרפורמה הפיננסית שלה, שנדחתה על ידי הרייכסטאג. אך הממשלה לא ניסתה ברצינות לנהל משא ומתן עם הפרלמנט ולמצוא מודוס ויוונדי. אלא במקום זאת, ברונינג ביקש מהידנבורג להכריז על מצב חירום ולהפעיל את סעיף 48 על מנת להעביר את הצעת החוק כצו חירום ובכך לתת לממשלת ברונינג את הסמכות לפעול ללא הסכמת הרייכסטאג. כאשר הינדנבורג נתן את סמכותו והוציא את הצו, דחה אותו הרייכסטאג, ברוב קטן, ולפי סעיף 48, הצבעה זו ברוב של חברי הרייכסטאג פסלה את הצו הנשיאותי. בשל התמוטטות השלטון הפרלמנטרי בזמן שהמשבר הכלכלי דרש פעולה, ביקש ברונינג מהינדנבורג לפזר את הפרלמנט ולקרוא לבחירות חדשות. הרייכסטאג פוזר בהתאם ב-18 ביולי ובחירות חדשות נקבעו ל-14 בספטמבר 1930.
סמל מין
היסטוריה של סמלי מין
עם עליית הקולנוע, והתפתחות תעשיית ה"כוכבים" ההוליוודית, בחסות מגזינים וכתבי-עת שהתמקדו בקולנוע ובהאלהת כוכביו, גדל במידה ניכרת מספר סמלי המין שבאו מתחום זה. לצידם בלטו גם זמרים ואנשי בימה אחרים. בשנות השלושים והארבעים של המאה ה-20 ניתן לציין כוכבים (בין הנשים) כג'ין הארלו, בטי גרייבל (לא מעט בזכות פוסטר הפין אפ שלה, שהופץ במיליוני עותקים בין חיילי ארצות-הברית במלחמה), קלודט קולבר, ריטה הייוורת' (במיוחד בעקבות סרטה גילדה), מיי וסט, ג'ואן קרופורד, ג'יין ראסל, אווה גרדנר, ואינגריד ברגמן; ובין הגברים ארול פלין, קלארק גייבל, קרי גרנט, גרי קופר, שארל בואיה, רוברט טיילור, פרנק סינטרה ובינג קרוסבי (שני האחרונים, בעיקר בזכות כישרון הזמרה שלהם).
משנות השבעים ואילך החלו גם כוכבי טלוויזיה לתפוס את מקומם לצד כוכבי קולנוע, ובמידת מה אף דחקו את רגליהם של האחרונים. כוכבי טלוויזיה כדייוויד קסידי, ג'ורג' קלוני, ג'וני דפ, פמלה אנדרסון, טום סלק, פארה פוסט, ג'ון טרבולטה וברוס ויליס (שחלקם היו בהמשך לכוכבי קולנוע מצליחים) הפכו סמלי מין בזכות תוכניות טלוויזיה בהן כיכבו. גם כוכבי זמר כמיק ג'אגר, דברה הארי, ריקי מרטין, בריטני ספירס או ביונסה. לצד אלו בלטו גם סמלי מין שלידתם בקולנוע כבו דרק, ברוק שילדס, שרון סטון, דניאל דיי-לואיס, בראד פיט, אנג'לינה ג'ולי, טום קרוז, אנטוניו בנדרס, מל גיבסון, רוברט רדפורד ואחרים. תופעה בולטת בתקופה זו הייתה צמיחה של סמלי מין שעיקר פרסומם על היותם סמלי מין, כשהתופעה בולטת במיוחד בהתייחס לעוסקים בדוגמנות.
התהוותם של סמלי מין
תרומה חשובה למיצובם של סמלי מין רבים, העלתה תרבות הידוענים בצהובונים, במדורי הרכילות, ובתוכניות הבידור השונות. פעמים רבות יש שיתוף פעולה נרחב בין ידוענים ואנשי יחסי ציבור המייצגים אותם לאמצעי התקשורת, כשערוצי הפרסום מציגים את הידוענים באופן רצוי ונחשק, כשהם מבלים בחוף הים או במועדוני לילה. דוגמה מוקדמת ומוכרת לכך שימש השבועון "העולם הזה", שנהג להעניק תארים מיניים ("החזה של המדינה" לפנינה רוזנבלום או "התחת של המדינה" לאניטה פללי) לצעירות אלמוניות, ולשוב ולדוש בענייניהן, תוך הצגתן כסמלי מין וכנשים נחשקות. תופעות מעין אלו נפוצות מאוד במגזיני בידור ובצהובונים, אף כי הקשר בין הצגתם של ידוענים כסמלי מין לבין היותם כאלו אינו תמיד חד משמעי.
דב רפל
דב רַפֶּל (כ"ב בתשרי ה'תרע"ז, 19 באוקטובר 1916 – כ"ח בכסלו ה'תשס"ד, 23 בדצמבר 2003) היה פרופסור ורב, חוקר נודע בפילוסופיה של החינוך, של תולדות עם ישראל ומחשבת ישראל.
שבע בום
שבע בום הוא משחק ילדים, משחק חברה ומשחק מיומנות דיבור.
צ'ארלי XCX
בשנת 2012 הוציאה צ'ארלי לאור, יחד עם איקונה פופ, את הסינגל "I Love It", שהצליח מסחרית ברחבי העולם. הוא הגיע לעשרת השירים הפותחים במצעדי הסינגלים בישראל, ספרד, קנדה ואוסטרליה, ואף למקום הראשון במצעד הסינגלים הבריטי. אלבום הבכורה שלה, True Romance, פורסם ב-2013 וזכה לשבחים מפי מבקרי המוזיקה העכשווית. בשנת 2014 היא השתתפה בשירה של הראפרית האוסטרלית איגי אזליה, "Fancy". בסוף השנה הוכתר השיר לאחד הסינגלים המצליחים ביותר בעולם מבחינה מסחרית, ואף הועמד לשני פרסי גראמי. באותה השנה פרסמה XCX את השיר "Boom Clap" – הסינגל הראשון של הזמרת שנכנס לעשירייה הפותחת של מצעד הבילבורד הוט 100. אחר כך הוציאה את אלבומה השני, Sucker, שאופיין בסגנון פאנקי וכלל כמה משיריה המפורסמים דוגמת "Break the Rules" ו-"Doing It".
כריסטיאן לובוטן
קריירה
לובוטן החל לצייר סקיצות של נעליים בגיל צעיר בעודו מתעלם מלימודיו האקדמאיים. לאחר מכן עבר תקופה מרדנית ובשנת 1979 שיחק בכמה סרטים אמריקאים. באותה תקופה היה חוגג במועדוני לילה לצדם של מפורסמים כמו מיק ג'אגר ואנדי וורהול.
לאחר שהחליט לעצב באופן עצמאי לובוטן עיצב נעליים עבור שאנל ואיב סאן לורן. בסוף שנות ה-80 הוא התרחק מעולם האופנה והחל לעבוד כצלם נופים וטבע עבור המגזין ווג אך לאחר שהתגעגע לעיצוב נעליים הקים רשמית חברה על שמו בשנת 1991.
שר הטבעות (טרילוגיית סרטים)
תקציר העלילה
בתקופה קדומה חישל סאורון את הטבעת האחת, נשק המאגד בתוכו את הכוח ועמו ניתן להשתלט על העולם. הטבעת נפלה בידי איסילדור נסיך גונדור, שכרת את אצבעו של סאורון עם הטבעת. סאורון נוצח אך רוחו ממשיכה לחיות כל עוד הטבעת קיימת. איסילדור  איבד את הטבעת והיא התגלגלה כעבור אלפי שנים לידי בילבו בגינס, הוביט מהפלך.
הפקה
אף על פי שסרטי "שר הטבעות" צולמו בעיקרם בניו זילנד, ההפקה עצמה היא למעשה ניו זילנדית-אמריקאית.
בוברינץ
היסטוריה
בעיר פועלים מרכזי תרבות, ספריות, בית ספר לאמנות, בית ספר למוזיקה ומוזיאון היסטורי.
אחד חלקי אחד
ברזל
בדומה לאלבום הראשון, גם אלבום זה הוקלט באולפן בניר צבי ויצא בהפצת התו השמיני.
ערוץ הכוכבים
ערוץ הכוכבים הוא ערוץ טלוויזיה ישראלי מבית "טלית תקשורת" (מקבוצת NMC United) המשדר את מיטב התוכניות של כוכבי הילדים.
המורדים
תגובות על שידורי הסדרה בישראל
כפשרה שהושגה בין הורים שפנו לדורי, בעת שידורי הסדרה בערוץ ישראל 10, הוחלט שלאחר כל פרק יוקצב זמן מסוים שבו תופיע פסיכולוגית שתענה על שאלותיהם של ילדים בקשר למצבים בסדרה ושל ילדים הנמצאים במצוקות דומות. גם לאחר שהושגה הפשרה, הורים רבים חשו עדיין אי נחת ופתחו בניסיון להוריד את הסדרה כליל מהאוויר.
עץ (תרשים)
מונחים והגדרות
בכל עץ סופי קיימת צומת שאין לה צומת אב. צומת זה נקרא שורש. ההפך לא נכון: לעץ אינסופי קיים רק גזע ללא שורש.
דוגמאות ושימושים
דוגמה בולטת לתרשים במבנה של עץ הוא עץ ארגוני - תרשים המתאר את מבנהו של ארגון היררכי. דוגמה: בראש צה"ל נמצא הרמטכ"ל, שלו כפופים אלופי הפיקודים. בכל פיקוד יש חטיבות, המורכבות מגדודים, המורכבים מפלוגות וכו'.
יהושע הפרוע
זהו ספר הילדים הגרמני המצליח ביותר בכל הזמנים, והוא תורגם למספר רב של שפות.
תולדות הספר ותוכנו
היינריך הופמן כתב את הספר על מחברת כמתנת חג המולד לבנו בן השלוש, קארל, בשנת 1844. המחברת הכילה חמישה סיפורים: פרידריך האכזר, שלושת הילדים והכושי, הצייד והארנב, מוצץ האגודל וסרבן המרק. כיוון שנותר בסוף המחברת דף ריק, הופמן יצר ברגע האחרון את אפיזודת שטרובלפטר. באותה שנה יצאה לאור מהדורה ראשונה של הספר, שעליה כתב הופמן "מעשיות עליזות ותמונות מבדחות עם לוחות צבעוניים ויפים לילדים מגיל שלוש עד שש שנים מאת חרזן עליז ואוהב-ילדים". שנה חלפה עד שהופיעה מהדורה שנייה, שעליה חתם הופמן בשם Heinrich Kinderlieb ("היינריך אוהב-ילדים"). במהדורה זו נוספו הסיפורים על פאולינכן והגפרורים ועל פיליפ המתנדנד. במהדורה החמישית נוספו הסיפורים על האנס המביט-באוויר ועל רוברט המעופף, והיינריך הופמן חתם בשמו המלא. באותה מהדורה, בעקבות ביקורות שהבליטו את דמותו של שטרובלפטר, הועבר הילד הפרוע מן העמוד האחרון אל העמוד הראשון, ומאז הספר נושא את השם Struwwelpeter. בשנת 1858 צייר הופמן את הציורים מחדש, בשיטה של תחריט עץ, אחרי שאמרו לו כי ציוריו המקוריים של הספר אינם מתאימים לילדים.
ערך חינוכי
מצד שני, יש הנחרדים מהאלימות של הסיפורים והאיורים ומהמסר החינוכי של הספר. בימי הזוהר של החינוך האנטי-סמכותי נתפס הספר כמיושן ובורגני-ריאקציונרי. בתקופה זו נכתב הספר הפופולרי "Anti-Struwwelpeter" מאת פרידריך וכטר, שהוא פרודיה אנטי-סמכותית של המקור ואחד מהטקסטים הקנוניים של מרד 1968.
כתב היד
כתב היד המקורי של הספר, עם הכותרת מעשיות עליזות ותמונות מבדחות עם לוחות צבעוניים יפים לילדים מגיל שלוש עד שש שנים מאת חרזן-שופע אוהב ילדים, נמצא במוזיאון הגרמני הלאומי בעיר נירנברג.
פיב"א אוקיאניה
ההתאחדות מורכבת ממועצת מנהלים אשר מתכנסת פעמיים בשנה, והיא הגוף המבצע אשר מייצג את כל 21 הפדרציות החברות. כמו כן, כל 21 הפדרציות מתכנסות פעם בשנה בפני האספה הכללית של פיב"א אוקיאניה.
ג'ורג' איסטהאם
סטוק סיטי
איסטהאם פרש זמנית בפברואר 1971 על מנת לפתח את כישורי האימון שלו. הוא סייר בדרום אפריקה והושאל לקייפטאון סיטי לפני שהחל לשמש כמאמן-שחקן במועדון הלניק שבו עבד אביו כמאמן. איסטהאם חזר לסטוק באוקטובר 1971 על מנת להמשיך בקריירת המשחק שלו.
הוא השתתף ב-194 משחקים במדי סטוק, עשרה מתוכם כמחליף, והבקיע ארבעה שערים. הוא פרש ב-1974 לאחר שקיבל תואר קצין במסדר האימפריה הבריטית על תרומתו לכדורגל בשנה שלפני כן.
מי גבאים
ההלכה
למי גבאים יש כלל מיוחד, האומר כי מים שבקרקע לא יטמאו לעולם, ולכן גם אם נפלה בתוכם טיפת מים ונתערבה בהם אין היא מטמאה בהם, וכל שכן שנגיעת טמא במים אינה מטמאת אותם בטומאת משקין. את דבריו הוא סומך על דעת רבי נחמיה המובאת בתוספתא:.
נמל החלל וייט סנדס
מטווח הטילים וייט סנדס
בבסיס מתבצעות אף בדיקות של מערכות ישראליות, בין היתר של כיפת ברזל וסדרת טילי החץ.
רמת אביב
רמת אביב ג'
שכונת רמת אביב ג' החלה להיבנות במהלך שנות ה־70 מצפון לנווה אביבים. היא התפתחה בשנות ה־80 וה־90.
בשכונה בית הספר היסודי "רמת אביב ג'", המרכזים המסחריים "אלרם" ו"שוסטר". בשכונה פועל שבט "גימל" של תנועת הצופים.
כף יד
מבנה כף היד
בראש כל האצבעות גדלות ציפורניים בחלק החיצוני של כף היד.
הר הבתרים
במסורת המוסלמית
לפי אחת המסורות האירוע כולו התרחש על הר הבתרים ומכאן שמו בערבית "האתר הקדוש של ציפורי אברהם" (המילה המופיעה בפסוק מהקוראן ובשמו של המקום היא طـَيـْر "טַיְר" כלומר "ציפורים" או "עופות") או "האתר הקדוש של אברהם ידיד-האל".
ארכאולוגיה
במקום שרידי ישוב קדום, הכולל מדרגות חקלאיות וחרסים התקופה ההלניסטית והתקופה הביזנטית. ליד המבנה שני מאגרי מים. כמו כן, סלע גדול ובו חצוב ספסל יחיד.
Paranoid (שיר של בלאק סבאת')
הצלחה מסחרית
מיקומים במצעדים:
אפקט CSI
רקע
הצלחת הזיכיון של CSI הובילה להפקה של הרבה סדרות דומות. אפקט CSI ייוחס לסדרות הדרמה והפשע אמיתי שהגיעו בעקבות CSI, כמו American Justice ,פשע מן העבר, Waking the Dead, מחשבות פליליות ורבות אחרות. בהתבסס על דירוג נילסן, 6 מתוך 10 סדרות הטלוויזיה הפופולריות ביותר בארצות הברית ב-2005 היו דרמות פשע ו-CSI הגיעה למקום הראשון בדירוג בנובמבר 2007.
כמה נקודות בסדרות הפשע הפופולריות זכו לביקורת על היותן לא מציאותיות. לדוגמה, הדמויות בסדרה לא רק מפענחות את זירת הפשע, אלא הן גם מבצעות פשיטות, משתתפות במרדפים ובמעצרים של חשודים, חוקרים חשודים ופותרים תיקים, כאשר כל אלו הם אחריות של שוטרים במדים וחוקרים, לא של אנשי מז״פ. בנוסך לכך, אם אנשי מז״פ הם אלו שמפענחים את הזירה זה לא נהוג שהם גם יהיו מעורבים בבדיקות של הראיות שנאספו מהזירה, מכיוון שזה מעלה את הסיכון לפסילת אמינות הראיה המדעית. בחקירות אמיתיות, דגימות אצבע ודי.אנ.איי לרוב אינן מושגות כלל, וכאשר הן בנמצא, יכולים לעבור שבועות או חודשים עד שהם מפוענחים, כאשר במעבדות הפשע בטלוויזיה לרוב יש תוצאות תוך שעות ספורות. בעונה הראשונה של CSI, טכנאים בנו תבנית גבס של פציעה פנימית כדי לקבוע את סוג הסכין שבו השתמשו כדי לבצע את הפציעה, דבר שאינו אפשרי בטכנולוגיה הזמינה כיום. דמויות בטלוויזיה לרוב משתמשות במילה ״התאמה״ כדי לתאר את הקשר הסופי בין שתי ראיות, כאשר במדע פלילי אמיתי נוטים להשתמש בביטויים פחות מוחלטים, שמבהירים כי וודאות מוחלטת היא לרוב לא אפשרית.
לאוניד קוגן
חיים וקריירה
הופעת הבכורה הרשמית שלו הייתה בשנת 1941, כאשר ניגן את הקונצ'רטו של ברהמס עם הפילהרמונית של מוסקבה באולם המופעים של הקונסרבטוריון המוסקבאי.
סיורי הסולו שלו בעולם הביאוהו אל פריז ולונדון בשנת 1955, ואחרי כן אל דרום אמריקה וארצות הברית בשנים הבאות. הרפרטואר של קוגן הקיף יותר מ-18 קונצ'רטי ומספר מלחינים מודרניים הקדישו לו קונצ'רטי.
גאווה ודעה קדומה (סדרת טלוויזיה)
עלילה
פרק שני - כומר חנפן בשם מר קולינס, שאמור לרשת את אחוזת לונגבורן שבידי אביהן, מגיע לביקור של בנות בנט, דודניותיו. הוא נדבק תחילה לג'יין, אך לאחר מידע מהאם על קשריה עם בינגלי, מבין שהיא איננה פנויה. ומחליט כי יישא לאישה את אליזבת ("ליזי") על מנת שהאחוזה תישאר במשפחה. בטיול לכפר הקרוב, מריטון, בנות משפחת בנט מתוודעות לקצין מהגדוד שהוצב במקום, מר ויקהאם. אליזבת עדה למבטי הטינה שמר דארסי מחליף עם ג'ורג' ויקהאם, והאחרון מספר לה כי דארסי רימה אותו בנוגע לירושתו. דארסי, שנמשך לאליזבת ומתחיל לפתח רגשות כלפיה, מפתיע אותה כשהוא מציע לה לרקוד בנשף בנת'רפילד. אליזבת מקבלת את ההצעה בנימוס אך בחוסר רצון ואף אומרת לשרלוט לוקאס, חברתה הקרובה ביותר: "הבטחתי לעצמי שלא ארקוד עמו לעולם". יום למחרת מר קולינס מציע נישואין לאליזבת, אך היא מסרבת לו בהחלטיות. בזמן שמר ומרת בנט לא מסכימים ביניהם על החלטתה של אליזבת (מר בנט בעד ליזי ומרת בנט נגדה), שרלוט לוקאס, מזמינה את מר קולינס להתגורר במעון לוקאס זמן מה.
קרוסין
בתעשייה, הקרוסין משמש חומר גלם להפקת אתילן, פרופילן ופחמימנים ארומטיים. כמו כן הוא משמש כדלק בתעשיית הקרמיקה והזכוכית וכממס - למשל, בסינתזה של PVC.
אהוד ברק
אלוף בצה"ל
ב־1 בדצמבר 1981 קודם ברק לדרגת אלוף (הצעיר ביותר במטכ"ל) ומונה לראש אגף התכנון בצה"ל. במסגרת תפקידו ניסח ברק ב־1982 מסמך הממליץ על בחינת אפשרות למלחמה יזומה בלבנון, מעבר לגבולות תוכנית אורנים כדי לקיים מציאות אזורית טובה יותר. במקביל לתפקידו כראש אג"ת, מונה לסגנו של מפקד הגיס הצפוני, אביגדור בן-גל. במלחמת לבנון הראשונה ב־1982 היה הגיס אחראי על הגזרה המזרחית של בקעת הלבנון. בשנת 1983 מונה לראש אגף המודיעין. בתחילת 1985 החליטה מערכת הביטחון על נסיגת צה"ל מלבנון והקמת רצועת הביטחון בדרום לבנון. אולם בניגוד לרוב במטה הכללי, התנגד ברק להקמת אזור ביטחון שיתבסס על מוצבים, והציע להקים בלבנון שלוש מיליציות: דרוזית במזרח, נוצרית במרכז ושיעית במערב. בינואר 1986 מונה ברק למפקד פיקוד המרכז. בזמן כהונתו היה אחראי על הקמת יחידה מיוחדת ללוחמה בטרור בשטחי יהודה ושומרון – יחידת דובדבן.
המגעים המדיניים מול סוריה
ב־3 בינואר 2000 החלה ועידת שפרדסטאון, שבה התקיימו שיחות מרתוניות בין ישראל לסוריה בשפרדסטאון שבמערב וירג'יניה. ברק הוביל את המשלחת הישראלית ושר החוץ הסורי, פארוק א-שרע, הוביל את המשלחת הסורית. הוועידה התקיימה בחסות אמריקאית, ונכחו בה נשיא ארצות הברית ביל קלינטון ומזכירת המדינה מדליין אולברייט. השיחות הגיעו למבוי סתום, וב־11 בינואר הופסקו עם כוונה לחדשן במועד אחר. למרות התקוות, השיחות לא חודשו לאחר שפרדסטאון. אף צד לא דיווח רשמית מה קרה בשיחות, אך העיתונות דיווחה שאף על פי שברק הסכים לחזור לגבול הבינלאומי המנדטורי, אשר משאיר בידי ישראל את כל הכנרת והירדן, כולל רצועה של עשרה מטרים ממזרח לכנרת (במפלס המרבי) ו־50 מטרים ממזרח לירדן, סירבה לכך סוריה ודרשה את חזרת ישראל לגבולות שקדמו למלחמת ששת הימים (קווי 4 ביוני) שכללו אזורים שסוריה השתלטה עליהם בתחילת שנות ה־50, ממערב לקו הגבול הבינלאומי בינה ובין ישראל, באזור חמת גדר, אלמגור והחוף המזרחי של הכנרת, ומאפשרים גישה וזכויות סוריות על הכנרת ועל נהר הירדן.
המגעים המדינים מול הפלסטינים
ביולי 2000 יצא ברק למשא ומתן אינטנסיבי עם יושב ראש הרשות הפלסטינית יאסר ערפאת בקמפ דייוויד, בחסות נשיא ארצות הברית, ביל קלינטון. יציאתו של ברק לקמפ דייוויד מוטטה למעשה את הקואליציה, כאשר המפד"ל, ש"ס וישראל בעליה פרשו ממנה ואילו בקואליציה נותרו רק ישראל אחת, שגשר פרשה ממנה לאחר השיחות, ומפלגת המרכז שהייתה בתהליכי התפוררות מתקדמים.
חזרה לראשות המפלגה ולממשלה
ב־7 בינואר 2007 הודיע ברק על כוונתו להתמודד בבחירות לראשות מפלגת העבודה. בבחירות אלה נבחר ברק ליו"ר מפלגת העבודה, לאחר שניצח בסיבוב שני את עמי אילון, ברוב של 51.3% מקולות הבוחרים וזאת לאחר שהתחייב לפרוש מן הממשלה, מיד לאחר פרסום הדו"ח הסופי של ועדת וינוגרד לבדיקת אירועי מלחמת לבנון השנייה, אם אהוד אולמרט לא יקדים אותו ויתפטר מתפקידו.
שר הביטחון
בבחירות לכנסת השמונה עשרה שנערכו בפברואר 2009, נחלה מפלגת העבודה בראשות ברק תבוסה בקלפי: מ־19 מנדטים ירדה ל־13 מנדטים, ובפעם הראשונה הייתה למפלגה הרביעית בגודלה בכנסת (אחרי קדימה, הליכוד וישראל ביתנו). ברק הצהיר כי גזר דינו של הבוחר קבע שעל מפלגת העבודה להישאר באופוזיציה, אך החל להיפגש עם המיועד לראשות הממשלה, בנימין נתניהו, הגיע עמו להסכמות על הצטרפות של מפלגת העבודה לממשלתו, והתמנה לשר הביטחון בממשלת ישראל השלושים ושתיים.
בין ברק לרמטכ"ל גבי אשכנזי שררה מערכת יחסים עכורה, שלימים תיאר אותה המבקר לינדנשטראוס כ"אווירת מלחמה". בתחילת אפריל 2010 הודיע ברק כי לא יאריך את כהונתו של אשכנזי בשנה נוספת. מערכת יחסים עכורה זו הגיעה לשיא כאשר לאחר פרישת אשכנזי האשים אותו ברק בלקיחת שוחד, בסיוע במתן שוחד ובעבירות נוספות. ב־6 בינואר 2013 פרסם מבקר המדינה, יוסף שפירא, את הדו"ח הסופי שלו בפרשת "מסמך הרפז", ובו ביקורת על התנהלותם של גבי אשכנזי וברק. ב־5 בספטמבר 2010 המליץ ברק למנות את יואב גלנט לרמטכ"ל והממשלה אישרה את המלצתו, אך בעקבות עתירה לבג"ץ נגד המינוי, נאלץ ברק לבטל את המינוי, ולמנות את בני גנץ לתפקיד.
תקופת פרישתו מהפוליטיקה
לקראת הבחירות לכנסת העשרים ושתיים בשנת 2019 הודיע ברק כי בכוונתו להקים מפלגה בשם ישראל דמוקרטית. יפעת ביטון, יאיר גולן וקובי ריכטר הודיעו על הצטרפותם למהלך. לקראת מועד סגירת הרשימות לבחירות הצטרף ברק לרשימה משותפת בשם המחנה הדמוקרטי יחד עם מרצ והתנועה הירוקה. על פי ההסכם הוא הוצב במקום העשירי ברשימה. הרשימה קיבלה חמישה מנדטים והוא לא נכנס לכנסת.
ביקורתו על בנימין נתניהו וממשלותיו
ברק הוא מהמבקרים הבולטים של בנימין נתניהו וממשלתו, ובפרט השרים איתמר בן גביר ובצלאל סמוטריץ', והוא נמנה עם מובילי המחאה נגד הרפורמה המשפטית. הוא קרא למרי אזרחי נגד התוכניות לקידום הרפורמה המשפטית, שאותה הוא מציג כפגיעה בדמוקרטיה.
סייפרס היל
ראשית הקריירה
האלבום הראשון של הלהקה הנושא את שמה יצא בשנת 1991. הסינגל העיקרי של אלבום זה היה השיר "Phuncky Fell One" אולם דווקא שיר הבי-סייד "How I Could Just Kill a Man" היה זה שזכה לזמן האוויר הרב ביותר בתחנות הרדיו העירוניות והאוניברסיטאיות. בעקבות הצלחת הסינגל ויתר השירים באלבום נמכרו שני מיליון עותקים מאלבום זה בארצות הברית. לאור ההצלחה הפיק די-ג'יי מאגז את האלבום הראשון של להקת האוס אוף פיין במקביל לעבודתו במיזמים שונים בעולם המוזיקה. הלהקה הופיעה לראשונה על במת צד בפסטיבל המוזיקה האמריקאי לולפלוזה בשנת 1992.
PaK 43
PaK 43 (ראשי תיבות של Panzerabwehrkanone - תותח אנטי טנקי) היה תותח נ"ט מתוצרת תאגיד קרופ בגרמניה הנאצית, שהתבסס על תותח נ"מ 88, היה בשימוש הוורמאכט במהלך מלחמת העולם השנייה.
הארי רדנאפ
הנרי ג'יימס "הארי" רדנאפ (באנגלית: Henry James "Harry" Redknapp; נולד ב-2 במרץ 1947) הוא כדורגלן עבר אנגלי ומאמן בהווה.
ג'וליאן שגרן
קריירה
שיתוף הפעולה בין שגרן לבין ירון לונדון חרג מגבולות מסך הטלוויזיה, כאשר בשנת 1994 לונדון כתב סדרת ספרים לילדים שכללה עשרה ספרים בשיתוף עם צוות ההפקה של "מסיבת גן", אשר גיבורה הוא דמותו של שגרן.
חיים אישיים
שגרן נשוי בשנית לשחקנית רולנדה שגרן, ולשניים אין ילדים משותפים (רולנדה מזדהה כאל-הורית).
1961 בספורט
אליפות אירופה
נבחרת ברית המועצות זוכה באליפות.
קיילטראם, מלך הפיקטים
קיילטרום הוא השלישי מבין בניו של גירום שמלך על הפיקטים (אחיו דרסט הרביעי וגרטנייט הראשון מלכו לפניו). על פי "דברי ימי הפיקטים" קיילטראם מלך בין שנה לשש שנים, לאחר אחיו גרטנייט ולפני טאלורק השני. הכרוניקות הקדומות כותבות את שמו במספר צורות ובהם קיילטאני (Cailtarni) וקיילטיין (Cailtaine) כתבים מאוחרים יותר (שנכתבו בראשית ימי הביניים) מופיע שמו בצורות קלהיראן (Kelhiran), קלטוראן (Kelturan) וקיבורקאן (Kyburcan).
ג'ייסון יוז
ביוגרפיה
יוז נולד בפורת'קאול שמחוז גלמורגן בוויילס. הוא היה שחקן רוגבי מצוין, אבל המורה לדרמה בבית הספר שכנע אותו ללמוד משחק. בנעוריו הצטרף לתיאטרון הלאומי לנוער. הוא למד משחק באקדמיה למוזיקה ולאמנויות הדרמה של לונדון (LAMDA), שם זכה בפרס אלק קלונס לשחקן הטוב ביותר. כשעבר לראשונה לגור בלונדון היה שותף לדירה של השחקן הוולשי מייקל שין. יוז סיפר שעזב את הסדרה "רציחות במידסומר" ב-2013 בשל הנסיעות היומיומיות לצילומים במשך עשרה חודשים בשנה שהיו מתישות והחלו להשפיע על בריאותו.
רמת הרשל
גילוי ומיפוי הרמה
הרמה מופתה בהתבסס על תצלומי אוויר אלה על ידי וולפגנג לואיס גוטפריד יוארג.
יחיאל קריזה
ביוגרפיה
על אף ידידותו של קריזה עם אמני אופקים חדשים וקרבתו הרעיונית אליהם, לא הצטרף קריזה מעולם באופן רשמי לקבוצה. זאת ככל הנראה משום חששו ממרותו של יוסף זריצקי ורצון לשמור על חירות אמנותית מוחלטת. אי לכך הציג בשורותיה כאמן אורח פעם אחת ויחידה בתערוכה העשירית שלה ביולי 1963 (הציג שלוש עבודות). בביקורות האמנות מן התקופה הרבה חיים גמזו לשבח את השימוש החופשי בצבע ביצירותיו. בשנות השישים הציג במסגרת תערוכות קבוצת +10 שאורגנו על ידי רפי לביא.
בית פוג'יווארה
תקופת אסוקה ונארה
תחילת השתלטותה של חמולת פוג'יווארה על הפוליטיקה היפנית הייתה בתקופת אסוקה. נאקאטומי נו קאטאמרי, שהשתייך למשפחת האצולה הנמוכה נאקאטומי, הוביל מהמפכה צבאית כנגד הסוגה בשנת 594, והנהיג סדרת שינויים גורפים בממשלה, שלאחר מכן יקראו רפורמת טאיקה. בשנת 668, העניק הקיסר טנג'י לנאקאטומי את התואר קאבאנה פוג'יווארה נו אסון. שם המשפחה פוג'יווארה עבר לבנו השני ויורשו של נאקאטומי, פוג'יווארה נו פוּהיטוֹ, אשר היה דמות חשובה בחצרם של מספר קיסרים וקיסריות, בתחילת תקופת נארה. הוא העניק את בתו מיאקו, כפילגש לקיסר מוֹמוּ. בנה, הנסיך אוביטו, הפך לקיסר שוֹמוּ. פוהיטו הצליח גם להפוך בת נוספת, קומיושי, לבת זוגו הקיסרית של הקיסר שומו. היא הייתה בת הזוג הקיסרית הראשונה אשר לא הגיעה מהמשפחה הקיסרית עצמה. לפוהיטו היו ארבעה בנים אשר כולם הקימו משפחות. ביניהם, משפחת הוקֶה (המשפחה הצפונית), אשר נטלה את השליטה בחמולה כולה.
התפצלות
עד לנישואי הנסיך הירוהיטו לנסיכה קוני נאגאקו בינואר 1924, נבחרו נשות הקיסר ובנות זוגו מאחד מבתי פוג'יווארה. נסיכות קיסריות נישאו לעיתים קרובות לאצולת פוג'יווארה, במשך 1,000 שנים לפחות. בתו השלישית של הירוהיטו, טאקאנומיה, נישאה לבן משפחת טאקאטסוּקאסה.
החלטה 1405 של מועצת הביטחון של האו"ם
רקע
ההחלטה אינה מתארת את משימת צוות חקר העובדות כחקירה כפי שדרשו מדינות ערב, בשל לחץ מצד ארצות הברית וישראל. ישראל הסכימה למשימת הצוות, והחקירה ניקתה אותה מאחריות לטבח.
רכבות שמורות היטב
עלילה
העלילה מתרחשת בתחנת רכבת קטנה בזמן מלחמת העולם השנייה. גיבור הסרט, מילוש הרמה, גבר צעיר, מוטרד מהעובדה שהוא אינו מצליח ליצור קשר עם נשים.
פרנסואה קופה
ביוגרפיה
פרנסואה אדוארד ז'ואקן קופה נולד בפריז לאב שהיה עובד מדינה. אחרי שלמד בבית הספר התיכון סנט-לואי עבד כפקיד במשרד המלחמה הצרפתי. הוא החל להתפרסם כמשורר שהשתייך לאסכולת הפארנאס בשירה הצרפתית. חרוזיו הראשונים נכתבו ב-1864 ומחזהו הראשון ב-1869. מחזה זה בשם "עובר אורח" שהוצג לראשונה בתיאטרון אודיאון בפריז, הביא לשחקנית שרה ברנאר את אחת מהצלחותיה הראשונות.
עולם המים
הפקה
תקציב הסרט היה בזמנו התקציב הגבוה ביותר אי פעם לסרט קולנוע, ולאחר חריגה בהוצאות ההפקה עמדה ההשקעה בו על כ-175 מיליון דולרים. להמחשה, השתתפו בסרט 84 כפילים לפעלולי הענק שבו. אומנם ברחבי העולם הסרט הכניס כ-255.2 מיליון דולרים, אולם בארצות הברית הוא הכניס כ-88.2 מיליון דולרים בלבד, מה שהפך אותו לגבולי מבחינת ההצלחה. הסרט גם קיבל מועמדות אחת בלבד לפרס האוסקר, על סאונד. לעומת זאת הסרט קיבל ארבע מועמדויות לפרס פטל הזהב הסאטירי, שמוענק לסרטים גרועים. זאת בקטגוריות הסרט הגרוע, הבמאי הגרוע, השחקן הראשי הגרוע ושחקן המשנה הגרוע בו זכה שחקן המשנה דניס הופר.
נבחרת אוסטרליה בכדורגל
היסטוריה
נבחרת אוסטרליה העפילה בפעם השלישית ברציפות למונדיאל 2014, לאחר שסיימה במקום השני בבית המוקדמות באסיה. בטורניר הגמר הפסידה אוסטרליה בשלושת משחקיה לצ'ילה 1–3, 2–3 ו 0–3 וסיימה במקום האחרון בבית. שנה לאחר מכן, אירחה אוסטרליה לראשונה את גביע אסיה בכדורגל ואף זכתה בה לראשונה בתולדותיה לאחר שגברה על 1–2 במשחק הגמר לאחר הארכה.
טאליב זאנה
קריירת תיכונים ומכללות
זאנה נולד בקדונה, ניגריה וגדל עם שלושה אחים ושתי אחיות. לאחר שבגיל 10 חווה פרץ גדילה, אחיו של זאנה דחף אותו לשחק כדורסל. זאנה כבר מגיל צעיר עבד על האתלטיות שלו. בשנת 2006, עבר זאנה לארצות הברית על מנת למנף את קריירת הכדורסל והתגורר אצל משפחה מארחת. תחילה זאנה הגדיר את המעבר כאסון כיוון שלא התחבר לתרבות ולאוכל והוא רצה לחזור לניגריה, אך בסוף מצא את מקומו.
ב-19 בנובמבר 2008, התחייב זאנה לאוניברסיטת פיטסבורג בליגת המכללות.
בעונתו האחרונה במכללה, זאנה נבחר לחמישיית העונה לאחר שהעמיד ממוצעים של 13.0 נקודות ו-8.6 ריבאונדים ב-35 משחקים בהם פתח בכולם.
משתנה מטא-תחבירי
Ned Baker ו- Meg O'Brien
נד בייקר הוא שם בדוי (ולא דמות בדויה) או כינוי, המשמש במקום שבו יסופק שם אמיתי בזמן מאוחר יותר. יש לו שימוש נרחב בפיתוח של תוכניות מחשב אשר צריכות לטפל בשמות של אנשים אמיתיים לאחר שהפיתוח שלהם יסתיים. שמות נפוצים נוספים אשר יש להם שימוש דומה הם שמות עם פיסוק (למשל Meg O'Brien) כדי לבחון את יכולת התוכנה לטפל בפיסוק כזה.
דוגמאות אחרות
thud, corge, grault, garply, waldo, plugh.
מיכאל קומיי
קומיי נולד בקייפטאון שבדרום אפריקה. הוא למד מדעים כלליים ומשפטים באוניברסיטת קייפטאון והוסמך לעריכת דין בדרגה גבוהה (בעל סמכות הופעה בפני בית המשפט העליון). משנת 1931 עבד כעורך דין והחל לפעול בקרב הקהילה היהודית.
הארי קובי
קורות חייו עד הגיעו לבריטניה במלחמת העולם הראשונה
כשפרצה מלחמת העולם הראשונה ניסה קובי להתגייס לחיל המשלוח של הצבא האוסטרלי (First Australian Imperial Force), אך מעבידו, בנק חבר העמים של אוסטרליה (Commonwealth Bank), סירב לשחררו ממשרתו, פקיד בבנק, שנחשב מקצוע חיוני. בסופו של דבר הוא הצליח להצטרף לקורפוס האווירייה האוסטרלי (AFC - ראשי תיבות של Australian Flying Corps) בדצמבר 1916, אף שהביע חוסר עניין בהטסת מטוסים. הוא נמנה עם המייסדים של טייסת מספר 4 של ה-AFC, ועלה על סיפונה של הספינה אומרה (Omrah) ב-17 בינואר 1917.
הקריירה של קובי לאחר מלחמת העולם השנייה ומורשתו
אף שרוברט ליטל (Robert A. Little; 1918-1895) ורודריק דאלס (Roderic Dallas; 1918-1891) היו אלופי הפלות אוסטרלים שהשיגו מספר גבוה יותר של הפלות מאשר קובי, במהלך מלחמת העולם הראשונה, מספר ההפלות שלו היה הגבוה ביותר מבין הטייסים של קורפוס התעופה האוסטרלי. ליטל ודאלס פעלו במסגרת השירות האווירי הימי המלכותי (Royal Naval Air Service), ומאפריל 1918 במסגרת חיל האוויר המלכותי שזה עתה הוקם. מרשל האווירייה סר ריצ'רד ויליאמס, המנכ"ל של התעופה האזרחית מ-1946 עד 1955, הנחשב ל"אבי ה-RAAF", תיאר את קובי כ"אדם שסיפורו האישי שזור כחוט השני במהלך כל ההיסטוריה של התעופה הצבאית והאזרחית". אחד מגזירי האלומיניום של צ'ארלי צ'פלין שקובי נהג להצמיד לגוף מטוס הסופווית קאמל שלו, במהלך מלחמת העולם הראשונה, מוצג במוזיאון ה-RAAF בפוינט קוק, ומגלש הזנב של אחד מקורבנותיו מוצג באנדרטת המלחמה של אוסטרליה בקנברה.
איצטלנים
רבייה ורגנרציה
איצטלנים מתרבים ברבייה מינית על ידי שחרור גמטות לגוף המים (spawning) כפי שמתקיים במרבית המינים היחידאים, או על ידי הפריה והדגרה פנימית (brooding), אסטרטגיה נפוצה במינים המושבתיים. בנוסף קיימת גם רבייה א-מינית באיצטלנים, במינים מושבתיים על ידי הנצה וגם על ידי יכולת רגנרציה גבוהה, אשר מאפשרת התפתחות מושבה חדשה מרקמה קטנה ואפילו מתאים בודדים. לחלק מן המינים היחידאים יש יכולת לרגנרציה גם כן, אך פחות מפותחת וכוללת בעיקר גדילה מחדש של איברים פגועים כמו סיפונים וגנגליון עצבים. למין היחידאי Polycarpa mytiligera במפרץ אילת, יכולת רגנרציה ייחודית במהלכה מין זה מצליח להשלים את חלקי הגוף החסרים אף במקרה של חיתוך לשלושה חלקים שונים. לא ידוע על מיתרנים יחידאים אחרים המסוגלים לחדש כך את חלקי הגוף החסרים. בנוסף, בעת איום מין זה מסוגל לשחרר את מערכת העיכול שלו ולבנות אחת חדשה בתוך 12 יום
מחקר
איצטלנים משמשים כחיות מודל למחקרי התפתחות ואבולוציה בשל קרבתם הפילוגנטית לחוליתנים, מבנה גופם הפשוט, אורך דור קצר ויכולת הרגנרציה המרשימה.
נקודת דוונה
מקור השם
לשון היבשה נקראת על שמו של הכפר דוונה (Девене), בצפון מערב בולגריה.
החתים במקרא
בהיסטוריוגרפיה המקראית
לפי המסופר בתנ"ך לחתים, כמו עמים תנ"כיים אחרים, מקור באחד מבני נח. לוח העמים בספר בראשית מתאר את חם כסבי חת ואת כנען כאביו.
אחר יציאת מצרים ולקראת ההתנחלות השבטית מתוארים גבולות יושבי כנען. גבולות החתים משתנים מעט, וכעת החתים מזוהים כעם השוכן באזור צפוני והררי, ונודעת חשיבות, לפחות גאוגרפית, לתואר "ארץ החתים".
החלטה 1435 של מועצת הביטחון של האו"ם
החלטה
ההחלטה התקבלה במועצת הביטחון לאחר שנזכרה בהחלטות 242 (1967), 338 (1973), 1397 (2002), 1402 (2002) ו-1403 (2002), דרשה המועצה הפסקת הצעדים הישראליים ברמאללה, כולל הרס תשתיות פלסטיניות.
הצבעה
ההחלטה התקבלה בתמיכת 14 קולות, ובהימנעותו של נציג ארצות הברית. הנציגים האמריקנים ג'ון נגרופונטה וג'יימס קנינגהם הצהירו כי המדינה לא תתמוך ב"החלטה חד-צדדית" שלא גינתה במפורש את הטרוריסטים או את אלה שהעניקו להם מקלט.
טקסס לייטנינג
היסטוריה
הלהקה הוקמה ב-1996 אך התחילה להופיע באופן רשמי רק ב-2000. חברי הלהקה קיבלו השראה מהמוזיקאים פטסי קליין וג'וני קאש.
אהרן מטלון
אהרן מטלון הוא מראשוני מחדשי היישוב היהודי ביפו שבתחילת המאה ה-19.
מלחמת האזרחים באנגולה
מעורבותן של מדינות זרות
ברית המועצות, במשך השנים, הצליחה לשים ידה על תעשיית היהלומים. בעיקר עשתה זאת באמצעות בלדרים מטעמה, ולא באופן רשמי. עם התפרקות המשטר הסובייטי, עברו מכרות היהלומים לידיים פרטיות של אוליגרכים רוסים.
סיום המלחמה
בשנת 2002 הצליח צבא אנגולה לחסל את מנהיג UNITA, ז'ונאס סאווימבי. עם מותו, נסתיימה המלחמה והמדינה עברה תנופת פיתוח. למרות שהמדינה סגורה יחסית לתיירות ולמי שאינם מקורבי השלטון, ניכר שהון זר נכנס למדינה ויצר פיתוח מואץ. אולם, נראה שמי שנהנה ממנו הם קומץ קטן ביותר של מקורבים אשר התעשרו בצורה חסרת תקדים מיצוא משאבי הטבע היקרים: הנפט והיהלומים.
מאז סיום המלחמה החל תהליך שיקום של החוות החקלאיות, בין היתר על ידי חברות חקלאיות ישראליות שייצאו את מודל המושב השיתופי, שזכה להצלחה רבה. בנוסף, חתמה סין על חוזה לבניית תשתיות בהיקף של מיליארד וחצי דולר, במטרה לשקם ולהקים את תשתיות המדינה.
ויליאם קובט
מקלט בצרפת ובארצות הברית (1792–1800)
קובט פתח חנות ספרים בפילדלפיה ביולי 1796. חלון הראווה שלה הציג דיוקן גדול של מלך בריטניה ג'ורג' השלישי ובתוך החנות היה ציור ענק של "הניצחון המכריע של על הצרפתים". תצוגה פרובוקטיבית זו משכה תשומת לב רבה. הוא הדפיס מחדש ופרסם חלק ניכר מהספרות של הלויאליסטים הקיצוניים שהייתה אז, כולל הביוגרפיה העוינת של על תומאס פיין, וכן את הגרסה שלו, שבה יצר מחדש את עבודתו של צ'אלמרס המשובצת בהערות בוז.
ממשלת בריטניה הייתה אסירת תודה לקובט על שתמך באינטרסים של בריטניה באמריקה: הדוכס מקנט בירך אותו בתור "הפטריוט הבריטי הגדול הזה"; הנציג הבריטי באמריקה,, הציע לו "פרס כספי גדול" (שאותו דחה), ו, , אמר שלקובט מגיע פסל זהב עבור השירותים שהוא העניק לבריטניה באמריקה.
"זבל בשני פני" (1812–1817)
עד 1815 המס על העיתונים הגיע לארבעה פני לעותק. מכיוון שמעט אנשים יכלו להרשות לעצמם לשלם שישה או שבעה פני עבור עיתון יומי, המס הגביל את תפוצת רוב כתבי העת לבעלי הכנסה גבוהה למדי. קובט יכול היה למכור רק כאלף עותקים בשבוע. אף על פי כן, הוא החל למתוח ביקורת על ויליאם וילברפורס על כך שהוא תמך בחוקי הדגן, למען עושרו האישי והתנגדותו להתעמרות בשוורים ו, ובמיוחד על הסכמתו לתופעת "הכושים השמנים והעצלים והצוחקים והשרים".
אמנציפציה לקתולים
קובט המשיך לפרסם תוכן שנוי במחלוקת ברגיסטר הפוליטי והואשם ביולי 1831 בהוצאת דיבה מרדנית על פמפלט בשם "מלחמה כפרית" (Rural War), שבה תמך ב, שבה פורעים ניפצו מכונות חקלאיות ושרפו ערימות שחת. קובט ניהל בעצמו בהצלחה את ההגנה שלו.
מורשתו
סגנון הכתיבה שלו זכה לפרודיה על ידי הוראס וג'יימס סמית' (Horace and James Smith) באוספה שלהם "נאומים דחויים" (Rejected Addresses, 1812).
שמו של מקום הולדתו של קובט, פאב בפרנהאם שנקרא פעם "החוואי העליז" (The Jolly Farmer), שונה ל"ויליאם קובט". פסל פרש של קובט תוכנן לאתר בפרנהאם בשנת 2009, לאחר שכבר נקרא בית הספר יסודי על שמו.
חוקי אקסטרים (2019)
תוצאה לאורך זמן
לילה לאחר מכן בתוכנית Raw, נערך באטל רויאל בן 10 משתתפים משני המותגים אשר קבע את זהות המועמד החדש לאליפות האוניברסלית. סת' רולינס ניצח בקרב זה וכתוצאה מכך הוא זה שיתחרה נגד ברוק לסנר בקרב חוזר על התואר באירוע סאמרסלאם.
מחנה סירקין
פיתוח כשכונת מגורים
בפברואר 2017 אישר מינהל התכנון במשרד הפנים תוכנית לבניית 12,000 יחידות דיור בשטח שבו ממוקם המחנה. באפריל 2017 הגישה עיריית פתח תקווה עתירה נגד התוכנית, על רקע מחסור בפתרונות תחבורתיים לשכונה החדשה וחששות מעומסי התנועה שהיא עלולה ליצור עם תוספות יחידות הדיור למרות זאת במרץ 2019 הוועדה הארצית לתכנון ובנייה של מתחמים מועדפים לדיור (הותמ"ל) אישרה להפקיד את התוכנית.
בנובמבר 2021 אושרה באופן רשמי הקמתה של שכונה "סירקין מזרח" על שטח של כ-600 דונם. בנובמבר 2022 נהרס הבסיס, למעט מספר מבנים לשימור, והכנת השטח להקמת שכונת מגורים.
מקדש מגדול
תל חצור
בתל חצור זוהו שני מקדשי מגדול: מקדש H ומקדש A. המקדש משטח H נמצא סמוך לקצה הצפוני של העיר התחתית. מידותיו 20X18 מטרים. פונה צפון מערב. המבנה הוקם על גבי מילוי מלאכותי, והוא כולל שני מרחבים עיקריים. במרחב האחורי ישנה גומחה בקיר, והמרחב הקדמי הכיל כניסה שמצידיה שני חדרים שאולי שימשו בסיס למגדלים. עובי הקירות 2.3 מטרים. מול המבנה הייתה חצר מוגבהת שאליה הובילו 2 מדרגות, החצר רוצפה בחלוקים. המבנה תוארך לברונזה התיכונה 2 ג' (1,650 לפנה"ס) והמשיך לשמש עד לסוף תקופת הברונזה המאוחרת. המבנה כלל 4 שלבי בניה. בחצר נתגלה אובליסק מבזלת, פסל שבור, חמישה מזבחות, ארבעה פסלים של נשים, נחש ופר. נמצאה אבן בזלת עם תבליט של דיסקוס במסגרת מרובעת עם ארבע קרניים יוצאות. סמוך למבנה התגלו שתי אבנים עם סיתות של אריות. המקדש משטח A נמצא על התל. מידותיו 16.2X11.6 מטרים, הקירות בעובי 2.35 מטרים. הפתח במזרח והוא פונה מערבה. בקיר הנגדי לכניסה ישנו מזבח עשוי מלבנים מטויחות. על הקירות נתגלו שרידי טיח וצבע. לפני המקדש הייתה חצר מרוצפת בחלוקים ומטויחת. אל החצר עלו ממזרח במדרגות ובה ניצבו מספר מצבות. המקדש והחצר ניבנו על מילוי מלאכותי. המקדש תוארך לתחילת תקופת הברונזה המאוחרת 1 (1,500 לפנה"ס).